CELEX: 62010CN0606
Language: et
Date: 2010-12-22 00:00:00
Title: Kohtuasi C-606/10: Eelotsusetaotlus, mille on esitanud Conseil d’État (Prantsusmaa) 22. detsembril 2010 — Association nationale d’assistance aux frontières pour les étrangers (Anafé) versus Ministre de l’intérieur, de l’outre-mer, des collectivités territoriales et de l’immigration

5.3.2011   
            
            
               ET
            
            
               Euroopa Liidu Teataja
            
            
               C 72/12
            
         Eelotsusetaotlus, mille on esitanud Conseil d’État (Prantsusmaa) 22. detsembril 2010 — Association nationale d’assistance aux frontières pour les étrangers (Anafé) versus Ministre de l’intérieur, de l’outre-mer, des collectivités territoriales et de l’immigration
   (Kohtuasi C-606/10)
   2011/C 72/20
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d'État
   
      Põhikohtuasja pooled
   
   
      Kaebuse esitaja: Association nationale d'assistance aux frontières pour les étrangers (Anafé).
   
      Vastustaja: Ministre de l’intérieur, de l’outre-mer, des collectivités territoriales et de l’immigration
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 15. märtsi 2006. aasta määruse (EÜ) nr 562/2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad) (1), artikkel 13 on kohaldatav kolmanda riigi kodaniku naasmise suhtes viimasele ajutise elamisloa väljastanud liikmesriigi territooriumile, kui tema territooriumile naasmine ei tingi vajadust teiste liikmesriikide territooriumile siseneda, sealt läbi sõita ega seal viibida?
            
         
               2.
            
            
               Millistel tingimustel võib liikmesriik kolmanda riigi kodanikele väljastada „mitmekordse viisa” sama määruse artikli 5 lõike 4 punkti a tähenduses? Täpsemalt: kas niisugune viisa võib piirata sisenemist ainult liikmesriigi territooriumil asuvate sisenemiskohtadega?
            
         
               3.
            
            
               Kuna 15. märtsi 2006. aasta määruses on välistatud igasugune võimalus siseneda liikmesriikide territooriumile kolmandate riikide kodanikel, kellel on üksnes ajutine elamisluba, mis on väljastatud elamisloa esmakordse taotluse või varjupaigataotluse läbivaatamisel, vastupidi sellele, mis on lubatud 19. juuni 1990. aasta Schengeni lepingu rakendamise konventsiooni kohaselt määrusega muutmisele eelnenud redaktsioonis, siis kas õiguskindluse ja õiguspärase ootuse põhimõte ei kohusta kehtestama üleminekumeetmeid kolmandate riikide kodanikele, kes on liikmesriigi territooriumilt lahkunud nii, et neil oli ainult elamisloa esmakordse taotluse või varjupaigataotluse läbivaatamisel väljastatud ajutine elamisluba, ja kes soovivad sinna naasta pärast 15. märtsi 2006. aasta määruse jõustumist?
            
         
      (1)  ELT L 105, lk 1.